Boris Kudlička

**Boris Kudlička** (* 5. december 1972, Ružomberok) je slovenský scénograf.

Počas štúdia na Katedre scénického a kostýmového výtvarníctva na Vysokej škole múzických umení v Bratislave (1990-1996) využil aj možnosť študijného pobytu na Akadémii výtvarných umení v Groningene v Holandsku. Po ukončení štúdia, debutoval v Balete SND scénickou výpravou k baletu Oskara Nedbala *Z rozprávky do rozprávky* (1996, réžia: Ján Ďurovčík a Igor Holováč). V roku 1995 sa stal asistentom Andrzeja Kreutz Majewského v Národnej opere vo Varšave. Od roku 1996 tu pracuje ako samostatný scénograf. V rokoch 2005 až 2006 zastával funkciu hlavného scénografa Veľkého divadla vo Varšave. Vytvoril tu scénické návrhy pre baletný večer s názvom *Poľský triptych*, Rossiniho operu *Tancredi*, Pucciniho *[[Madama Butterfly]]*, Szymanowského *Kráľa Rogera*, Verdiho *[[Othello (opera)|Othella]]*, Čajkovského *[[Eugen Onegin (opera)|Eugena Onegina]]* a Mozartovho *[[Don Giovanni|Dona Giovanniho]]*. V roku 2003 vytvoril scénu k Čajkovského opere *[[Piková dáma (opera)|Piková dáma]]* v berlínskej Staatsoper. 

Taktiež sa vracia na Slovensko, kde pre Slovenské národné divadlo vytvoril výpravu k baletu Henricha Leška *Rasputin*. Tá bola ocenená cenou DOSKY 2003 za najlepšiu scénografiu sezóny. O rok neskôr vytvoril v Slovenskom národnom divadle ďalšiu výpravu pre balet *[[Spartakus]]* od Arama Chačaturjana. Spolupracuje s domácimi a svetovými divadelnými režisérmi, predovšetkým s Mariuszom Trelińským, ale i s Keithom Warnerom, Dalom Duisingom. Trelińského a Kudličkovu inscenáciu *[[Madama Butterfly]]* a Bohému uviedol Plácido Domingo v opere vo Washingtone a ich *[[Don Giovanni|Dona Giovanniho]]* v Los Angeles.

Boris Kudlička v roku 2007 dostal zlatú medailu na Pražskom quadriennale. O rok neskôr bol menovaný generálním komisařem Pražského Quadriennale 2011, je zodpovedný aj za svetelno-zvukovú sekciu tohto medzinárodného divadelného podujatia.

V roku 2009 dostal Boris Kudlička Ceny Nadácie Tatrabanky v kategórii divadlo.

## Výber z tvorby
* 1996: Oskar Nedbal: *Z rozprávky do rozprávky* (scéna; Slovenské národné divadlo, Bratislava) 
** réžia a choreografia: Ján Ďurovčík a Igor Holováč
* 1996: Sergej Prokofiev: *Rómeo a Júlia* (kostýmy; Teatr Wielki, Varšava)
** choreografia: Emil Wesołwski
* 1997: Karol Szymanowski/Wojciech Killar: *Poľský Triptych* (scéna; Teatr Wielki, Varšava)
** choreografia: Emil Wesołwski
* 1999: Giacomo Puccini: *Madama Butterfly* (scéna; Teatr Wielki, Varšava, v roku 2001 uvedené vo Washingtone a v roku 2005 v Petrohrade)
** réžia: Mariusz Treliński
* 2000: Gioacchino Rossini: *Tancredi* (scéna; Teatr Wielki, Varšava)
** réžia: Tomasz Konina 
* 2000: Karol Szymanowski: *Kráľ Roger* (scéna; Teatr Wielki, Varšava)
** réžia: Mariusz Treliński
* 2000: Anton Pavlovič Čechov: *Višňový sad* (scéna; Teatr Narodowy, Varšava)
** réžia: Maciej Prus 
* 2002: Giuseppe Verdi: *Othello* (scéna; Teatr Wielki, Varšava)
** réžia: Mariusz Treliński
* 2002: Piotr Iľjič Čajkovskij: *Eugen Onegin* (scéna; Teatr Wielki, Varšava)
** réžia: Mariusz Treliński
* 2002: Wolfgang Amadeus Mozart: *Don Giovanni* (scéna; Teatr Wielki, Varšava, v roku 2003 uvedené v Los Angeles)
** réžia: Mariusz Treliński
* 2003: Henrich Leško: *Rasputin* (scéna; Slovenské národné divadlo, Bratislava)
** réžia a choreografia: Ján Ďurovčík
* 2003: William Shakespeare: *Hamlet* (scéna; Divadlo Aréna, Bratislava)
** réžia: · Anton Šulík
* 2003: Piotr Iľjič Čajkovskij: *Piková dáma* (scéna; Staatsoper, Berlín, v 2004 uvedená vo Varšave)
** réžia: Mariusz Treliński
* 2004: Aram Chačaturjan: *Spartakus* (scéna; Slovenské národné divadlo, Bratislava)
** réžia a choreografia: Ján Ďurovčík
* 2005: Umberto Giordano: *Andrea Chenier* (scéna; Teatr Wielki, Varšava, v roku 2004 uvedená vo Washingtone)
** réžia: Mariusz Treliński
* 2006: Benjamin Britten: *Smrť v Benátkach* (scéna; Opera, Frankfurt nad Mohanom)
** réžia: Keith Warner
* 2006: Giacomo Puccini: *Bohéma* (scéna; Teatr Wielki, Varšava, v roku 2007 uvedená vo Washingtone)
** réžia: Mariusz Treliński
* 2007: Karol Szymanowski: *Kráľ Roger* (scéna; Opera, Vroclav)
** réžia: Mariusz Treliński
* december 2008: Christoph Willibald Gluck: *Orfeus a Euridyka* (scéna; Slovenské národné divadlo, Bratislava)
** réžia: Mariusz Treliński

## Referencie
 

## Externé odkazy
* Oficálne stránky Borisa Kudličku 
* Profil na stránke Pražského Quadriennale

Kategória:Osobnosti z Ružomberka
Kategória:Absolventi Vysokej školy múzických umení
Kategória:Slovenskí scénografi